Diari Oficial de la Generalitat Valenciana


Sumari del DOGV 3946, del 23-02-2001 (2001/1608)

Informació pública de la relació de béns i drets afectats i projecte d'expropiació de terrenys per a accessos al nou cementiri municipal.
-----------------------------------------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/1608


Organisme emissor
:   Ajuntament de Castelló de la Plana

Tipus de document
:   Anunci

Informació pública de la relació de béns i drets afectats i projecte d'expropiació de terrenys per a accessos al nou cementiri municipal. [2001/M1608]
  
La Comissió de Govern de l'Ajuntament de Castelló de la Plana, en sessió celebrada el dia 22 de desembre de 2000, va adoptar el següent acord:
  
Vist l'expedient que s'està instruint per a portar a terme l'expropiació de diversos terrenys per als accessos del nou cementiri i els següents,
  
Antecedents
  
1. Els documents de la revisió del Pla General aprovats definitivament l'1 de març del 2000, delimiten un àmbit per a un nou cementiri, comprés entre la carretera de Borriol, camí de l'Enramada i camí de la Cova del Colom, l'expedient d'expropiació de la qual es troba en tràmit.
  
2. La comunicació d'aquest equipament amb el sistema viari es produeix des de la carretera de Borriol, a través de dos rotondes situades en els extrems nord i sud dels terrenys dotacionals per a cementiri i des de les quals es connecta amb els camins de l'Enramada i de la Cova de Colom, que constitueixen juntament amb la carretera de Borriol el sistema viari circumdant.
  
3) L'objecte d'aquest expedient és l'expropiació dels terrenys previstos en el Pla General per a accessos al nou cementiri, en el tram del camí de l'Enramada que connecta la zona dotacional amb la carretera de Castelló-Borriol, d'acord amb les alineacions determinades per aquest pla; per tot això i, tenint en compte que:
  
1. Els serveis tècnics d'Urbanisme han elaborat el projecte d'expropiació per a accessos al nou cementiri, en què figura la relació de propietaris i descripció dels béns i drets afectats d'expropiació, la determinació de preus i els fulls de preu just individualitzats, la valoració dels quals ascendeix a 56.559.399 pessetes.
  
2. L'article 33 de la Llei 6/1998 de 13 d'abril, sobre Règim del Sòl i Valoracions, en relació amb l'article 58 de la Llei Reguladora de l'Activitat Urbanística, per remissió al Text Refós de la Llei del Sòl de 1992, estableixen que l'aprovació dels plans d'ordenació urbana, implica la declaració d'utilitat pública de les obres i la necessitat d'ocupació dels terrenys amb la finalitat d'expropiació.
  
3. De l'article 35 de la Llei 6/1998, sobre Règim del Sòl i Valoracions en relació amb l'article 199-1) i 3) del Reglament de Gestió Urbanística, es desprén que l'exercici de la potestat expropiatòria s'ajustarà a la llei estatal i a la legislació urbanística i que l'execució del pla per expropiació, requerirà la determinació de l'àmbit territorial i una relació de propietaris, amb descripció de béns i drets existents en l'àmbit suara esmentat, que serà exposada al públic durant el termini de 15 dies, perquè, de conformitat amb els articles 17 a 19 de la Llei d'Expropiació Forçosa de 16 de desembre de 1954, els interessats puguen formular-hi al·legacions.
  
4. L'article 36 i 38 de la Llei 6/1998, abans citada, en relació amb l'article 201 i 202 del Reglament de Gestió Urbanística, estableixen la possibilitat que el preu just dels béns i drets es determine pel procediment de taxació conjunta, així com el contingut del projecte d'expropiació i efectes de la seua aprovació; l'exposició al públic del projecte d'expropiació estarà durant el termini d'un mes.
  
5. D'acord amb els articles 24 a), 26 i 28 de la Llei 6/1998, les valoracions han de referir-se al moment d'exposició al públic del projecte d'expropiació, i es determinarà el valor del sòl no urbanitzable pel mètode de comparació a partir de valors de finques anàlogues i el del sòl urbà a partir dels mòduls bàsics de repercussió arreplegats en les ponències de valors cadastrals, criteris que s'han tingut en compte en aquest expedient.
  
6. En virtut de la lletra h) de l'acord de delegacions del ple en la Comissió de Govern de data 29 de juliol de 1999, li correspon l'adopció d'acords relatius a l'aprovació de les relacions de béns i drets de necessària ocupació, i la resta d'actes i acords dels expedients sobre expropiació forçosa que es trameten a l'empara de la legislació expropiatòria, urbanística o de qualsevol ram, per la qual cosa la Comissió de Govern és competent per a adoptar aquest acord.
  
Per tot això, vistos els informes de l'arquitecta municipal i de la cap del Negociat d'Expropiacions, conformats per la cap de la Secció de Coordinació i Gestió Administrativa d'Urbanisme i els preceptes suara esmentats, a proposta de la Comissió Informativa d'Urbanisme i Obres, s'hi acorda:
  
Primer
  
Exposar al públic durant el termini de 15 dies, la relació de propietaris, béns i drets afectats d'expropiació per a executar l'accés al nou cementiri municipal, en el tram del camí de l'Enramada que connecta la zona dotacional de cementiri amb la carretera de Castelló-Borriol, a fi que puguen formular-se al·legacions a la procedència de l'ocupació i esmenar possibles errors en l'esmentada relació.
  
Segon
  
Exposar al públic durant el termini d'un mes el projecte d'expropiació dels béns i drets afectats per a portar a terme l'expropiació dels terrenys abans indicats, la valoració del qual ascendeix a 61.828.419 pessetes, a fi que els interessats puguen formular les al·legacions i observacions que creguen convenients, essencialment en relació a la titularitat o valoració dels seus drets.
  
La relació de propietaris, béns i drets afectats d'expropiació, és la que figura en l'annex que s'insereix a continuació.
  
La qual cosa es fa pública perquè en prengueu coneixement i amb els següents efectes:
  
- Durant el termini de 15 dies, perquè els interessats o qualsevol altra persona puga aportar-hi les dades oportunes per a rectificar possibles errors de la relació publicada i els interessats, a més, puguen oposar-se per raons de fons o forma a la necessitat de l'ocupació.
  
- Durant el termini d'un Mes, a fi que els interessats puguen, respecte del projecte d'expropiació, formular-hi les al·legacions i observacions que creguen convenients, essencialment en relació a la titularitat o valoració dels seus drets (l'esmentat projecte podrà consultar-se en la Secció d'Urbanisme i Obres de l'Ajuntament de Castelló de la Plana, de dilluns a divendres, de 09.00 a 14.00 hores).
  
Castelló de la Plana, 12 de gener de 2001.- L'alcalde: José Luis Gimeno Ferrer.
  
ANNEX
  
Núm. ordre: 1 Identificació cadastral Polígon 3.
  
 Parcel·la 104
  
Situació: Paratge Joquera
  
Propietari: Hereus de Juan Segura Ros
  
Domicili: c/ Pizarro, núm. 25 València
  
Classificació del sòl: SNU Protecció de vies
  
Superfície de la parcel·la: 4.865,90 m²
  
Superfície a expropiar: 2.484,62 m².
  
Límits: N: Canal del pantà i finca de què se segrega
  
S: Barranc del Sol
  
E: Luis Fontaner Escuin (parcel·la 105)
  
O: Barranc del Sol
  
Núm. ordre: 2 Identificació cadastral Polígon 3.
  
 Parcel·la
  
 103-a (parcial)
  
Situació: Paratge Joquera
  
Propietari Hereus de Juan Segura Ros
  
Domicili: c/ Pizarro, núm. 25 València
  
Classificació del sòl: SNU Protecció de vies
  
Superfície de la parcel·la: 14.969,20 m²
  
Superfície a expropiar: 2.392,08 m²
  
Límits: N: Canal del Pantà Maria Cristina
  
S: Resta de finca.
  
E: Barranc del sol
  
O: Quadra de Tonet.
  
Elements que han de destruir-se: Arbratge.
  
Núm. ordre: 3 Identificació cadastral Polígon 3.
  
 Parcel·la 105
  
Situació: Paratge Joquera
  
Propietari: Luis Fontaner Escuin
  
Domicili: c/ Aragó, núm. 7, 6é
  
Classificació del sòl: SNU Protecció de vies
  
Superfície de la parcel·la: 2.764,86 m²
  
Superfície a expropiar: 411,38 m²
  
Límits: N: Resta de finca
  
S: Camí de l'Enramada
  
E: Francisco Ortells Martí
  
O: Juan Segura Ros
  
Elements que han de destruir-se: Tanca
  
Núm. ordre: 4 Identificació cadastral Polígon 3.
  
 Parcel·la 106
  
Situació: Paratge Joquera
  
Propietari Francisco Ortells Martí
  
Domicili: Camí l'Enramada, D-6
  
Classificació del sòl: Sòl urbà (vial)
  
Superfície de la parcel·la: 1.254,98 m²
  
Superfície a expropiar: 156,98 m²
  
Límits: N: Resta de finca
  
S: Camí de l'Enramada
  
E: Miguel Piquer Silvestre
  
O: Luis Fontaner Escuin
  
Elements que han de destruir-se: Construccions i tanca
  
Núm. ordre: 5 Identificació cadastral Polígon 3.
  
 Parcel·la 389
  
Situació: Paratge Joquera
  
Propietari: Miguel Piquer Silvestre
  
Domicili Camí de l'Enramada, E-D, 47
  
Classificació del sòl: Sòl urbà (vial)
  
Superfície de la parcel·la: 334,95 m²
  
Superfície a expropiar: 178,96 m²
  
Límits: N: Resta de finca
  
S: Camí de l'Enramada
  
E: Camí
  
O: Francisco Ortells Martí
  
Elements que han de destruir-se: Tanca
  
Núm. ordre: 6 Identificació cadastral Polígon 3.
  
 Parcel·la 107
  
Situació: Paratge Joquera
  
Propietari: Vicente, Eduardo i Francisco Cabedo Clars
  
Domicili: Av. Cardenal Costa, núm. 12
  
Classificació del sòl: Sòl urbà i no urbanitzable (vial)
  
Superfície de la parcel·la: 3.438,16 m²
  
Superfície a expropiar: En sòl urbà 1.090,10 m² i
  
en sòl no urbanitzable 239,06 m².
  
Límits: N: Resta de finca.
  
S: Camí de l'Enramada
  
E: Miguel Pascual Ramos
  
O: Camí
  
Elements que han de destruir-se: Tanca, CT i basses.
  
Núm. ordre: 7 Identificació cadastral Polígon 3.
  
 Parcel·la 108-a
  
Situació: Paratge Joquera
  
Propietari: Miguel Pascual Ramos
  
Domicili
  
Classificació del sòl: Sòl urbà i no urbanitzable (vial)
  
Superfície de la parcel·la: 1.896,11 m²
  
Superfície a expropiar: En sòl urbà 1.151,01 m² i
  
en sòl no urbanitzable 745,10 m²
  
Límits: N: Carretera de Borriol
  
S: Camí de l'Enramada
  
E: Vial